"मलाई अहिले यहाँ पाँच तारे हिल्टन होटलमा बसेजस्तो अनुभव भइरहेको छ", निकोल ब्रकेट, २२, ले न्यूयोर्क टाइम्सका सम्वाददातासँग भनिन्- "यो ठाउँ निकै सफा छ र सुरक्षित पनि । वरपरका केटीहरु पनि मलाई प्यारो गर्छन् । कतिसम्म भने एउटीले त मलाई नुहाउन स्याम्पूसमेत दिई ।" जाँड खाएर गाडी चलाएकाले उनी २१ दिनका लागि जेल परेकी हुन् । उनका करोडपति बाउको पैसा यही बेला सदुपयोग भएको छ । प्रति दिन ८५ डलर तिरेर उनले यो विशेष व्यवस्था मिलाएकी हुन् ।
